alexandrainst/scandi-wiki huggingface dataset:
Feministisk initiativ

Feministisk initiativ (forkortet FI-Norge eller F!) er et norsk politisk parti som arbeider for kvinner. 

Partiet ble stiftet 23. mars 2015 i Bergen etter inspirasjon fra arbeidet til Feministiskt initiativ i Sverige. Partiet definerer seg selv som blokkuavhengig og omtaler seg som «et feministisk parti som arbeider for likestilling, og mot all form for undertrykkelse og diskriminering av kvinner. 

Feministisk initiativ stilte lister til kommune- og fylkestingsvalgene i 2015 (Bergen/Hordaland og Oslo) og 2019 (Oslo), men fikk ikke inn noen representanter. Under Stortingsvalget 2017 fikk partiet 696 stemmer, og ble ikke representert på Stortinget.

Talsperson for Feministisk initiativ i 2017 var i Oslo Cathrine Linn Kristiansen og i Bergen Sunniva Schultze-Florey. Begge var da førstekandidat på hver sin valgliste.

Ved Stortingsvalget 2021 stilte partiet liste i Oslo, og fikk 275 stemmer (0,07% av stemmene i valgkretsen).

Ved årsmøte 30.april 2022 valgte FI-Norge å gå over til hierarkisk styre. Leder og talsperson for Feministisk Initiativ ble Jannicke Unsgaard. Nestleder ble Silje Olsen. FI-Norge valgte samtidig å spisse sin politikk enda mer rettet for kvinner i nytt partiprogram for 2022-2023.

Partisekretær for FI-Norge er Ulla Lise Johansen. 

FI-Norge planla å lansere ny nettside 15. mai 2022.

Referanser

Eksterne lenker 
 
 

Feminisme
Politiske partier i Norge
Politiske partier etablert i 2015
2015 i Norge
SVK - Store Vennlige Kjempe

SVK - Store Vennlige Kjempe (originaltittel The BFG) er en amerikansk fantasyfilm fra 2016. Filmen er regissert av Steven Spielberg, og har Mark Rylance, Ruby Barnhill og Penelope Wilton i hovedrollene.

Om filmen 
Filmen er basert på barneboken SVK fra 1982 av Roald Dahl. Den hadde kinopremière 1. juli 2016 i USA, og 5. august 2016 i Norge.

Handling 
Historien handler om en jente kalt Sofie. Hun bor på et barnehjem. Dronningen av England og den store vennlige kjempen, som reiser på eventyr for å fange de onde, menneskeetende kjempene som invaderer menneskeverden. En natt kom SVK og hentet henne ut av barnehjemmet. Sofie ble veldig redd og begynte å hyle, så SVK tok med seg Sofie til verdenen sin der kjempene bor. SVK er den eneste snille kjempe som bor der, og som vil hjelpe Sofie. En dag fant kjempene ut at SVK holder et menneske (Sofie) skjult der han bor og de ble veldig sure, Men SVK forsvarte henne og fikk dem unna. De ble veldig sure. En dag kom kjempene igjen og raserte huset til SVK og ødela hele huset hans. Nå ble SVK sur og skulle lage en plan, Sofie hjalp han å lage planen om å ta kjempene. En dag klarte de å ta kjempene og nå kunne de bo der for alltid.

Medvirkende 
 Mark Rylance som SVK
 Ruby Barnhill som Sophie
 Penelope Wilton som The Queen
 Rebecca Hall som Mary
 Bill Hader som Giant
 Jemaine Clement
 Michael Adamthwaite
 Daniel Bacon
 Chris Gibbs som Giant
 Adam Godley
 Jonathan Holmes
 Paul Moniz de Sa
 Olafur Olafsson
 Callum Seagram Airlie som The Danish Boy
 Haig Sutherland som Danish Father

Eksterne lenker 
 

Filmer fra 2016
Fantasyfilmer fra USA
Familiefilmer fra USA
Barnefilmer fra USA
Filmer basert på bøker
Engelskspråklige filmer
Filmer basert på verk av Roald Dahl
Restylane

Restylane er et handelsnavn for flere stoffer som kan injiseres under huden for å fylle ut og skape mer volum. Restylane består av ikke-animalsk hyaluronsyre som er svært lik kroppens egen hyaluronsyre.. Restylane skal ha blitt brukt i over 11 millioner behandlinger på verdensbasis (2010).
Restylane blir i USA godkjent av Food and Drug Administration (FDA) for kosmetisk injeksjon i ansiktsvevet.

Restylane er produsert av Q-Med. Q-Med har patent på teknologien som brukes i fremstillingen av fyllstoffet.

Bruk 
Restylane er mest brukt for å skape volum og kontur i lepper. Den brukes også til å redusere rynker og aldringslinjer i ansikt, «smilerynker», og for å skjule arr. Restylane brukes for økt volum i kinn og endret kontur av hake, panne og nese.  Aldergrensen er 18 år ved behandling i Norge til sammenligning med USA hvor man må være fylt 21 år for behandling med dette stoffet.

En behandling av leppene varer i mindre en 6 måneder. Behandlingen har en restitusjonstid på to til tre dager. Injeksjonen tar 15-40 minutter, avhengig av hvor behandlingen skal utføres. Det brukes lokalbedøvelse under injeksjonen.

Bivirkninger 
Etter en behandling med fyllstoffer som Restylane, kan blåmerker, hevelser og nummenhet oppstå i noen dager etter injiseringen. I sjeldne tilfeller er det rapportert om klumper eller granulomer. Disse bivirkningene kan reverseres med en behandling av hyaluronidase, som er en enzym som påskynder den naturlige nedbrytningen av den injiserte hyaluronsyren. Det har blitt gjort flere studier som omhandler de langsiktige bivirkningene av Restylane og andre hyaluronsyre fillere. I noen tilfeller resulterte det i at immunforsvaret angrep kroppens eget vev. Restylane er ikke blitt testet på gravide eller ammende kvinner.

Referanser 

 7. ^ a b Edwards, PC; Fantasia, JE (2007). "Review of long-term adverse effects associated with the use of chemically-modified animal and nonanimal source hyaluronic acid dermal fillers.". Clinical interventions in aging 2 (4): 509–19. PMID 18225451.
 8. ^ Beer, K; Avelar, R (November 2014). "Relationship between delayed reactions to dermal fillers and biofilms: facts and considerations.". Dermatologic surgery : official publication for American Society for Dermatologic Surgery [et al.] 40 (11): 1175– 9. PMID                  25207761.

Eksterne lenker 
 Restylane Norge

Legemidler
Bottmingen

Bottmingen er en kommune i distriktet Arlesheim i Basel-Landschaft i Sveits. Kommunen har 2767 innbyggere. Kommunesenteret ligger 295 meter over havet.

Kommunen ligger langs Birsig. Fram til 1837 var den en del av Binningen. I løpet av 1800-tallet vokste kommunen sammen med byen Basel.

Eksterne lenker 
  (tysk)
 

Kommuner i Sveits
Basel-Landschaft
Peaky Blinders (TV-serie)

Peaky Blinders er en britisk krim- og dramaserie som har gått på BBC Two siden 2013. Serien handler om gategjengen Peaky Blinders som herjet i Birmingham på starten av 1900-tallet.

I 2016 ble det bestilt en fjerde og femte sesong av serien.

Handling 
TV-serien er sentrert rundt en irsk familie med bakgrunn i Paveefolket, med romani-opprinnelse basert i Birmingham, England. Historien begynner i 1919, flere måneder etter at første verdenskrig er overstått. Peaky Blinders blir ledet av den ambisiøse og utspekulerte Tommy Shelby (spilt av Cillian Murphy) som etter hvert kommer i søkelyset til major Chester Campbell fra Royal Irish Constabulary, som ble sendt for å rydde opp i byens kriminelle miljøer. Historien til den første sesongen ble avsluttet den 3. desember 1919.

I løpet av den andre sesongen forsøker Peaky Blinders å utvide deres kriminelle organisasjon både sørover og nordover, samtidig som de opprettholder en høyborg i hjertet av Birmingham. Denne sesongen begynner i 1921, og ender den 31. mai 1922. Den tredje sesongen finner sted i 1924, og følger Tommy og resten av gjengen når de går inn i en enda farligere verden for å utvide nok en gang - denne gangen planlegger de å gå internasjonalt. Den fjerde sesongen begynner på julaften i 1925, og Peaky Blinders får beskjed fra en mafia med base i New York om å hevne noen drap som ble begått den forrige sesongen. Denne sesongen varer frem etter at Generalstreiken i Storbritannia 1926 tar slutt.

Den femte sesongen dekker hendelser som finner sted to år senere, og tar på seg perioden mellom 29. oktober 1929, frem til 7. desember 1929. Den sjette sesongen begynner 5. desember 1933, etter at forbudstiden i USA er offisielt avsluttet. På dette tidspunktet hadde nazipartiet fått makten i Tyskland, noe som også har ført til en vekst i medlemskapet til British Union of Fascists. Tommy og gjengen hans må blant annet forholde seg til både den irske mafiaen og andre kriminelle, samt Den irske republikanske armé som blant annet forsøker å slå hardt ned på de kriminelle gjengene.

Skuespillere 
 Cillian Murphy som Thomas Shelby
 Paul Anderson som Arthur Shelby
 Sophie Rundle som Ada Shelby
 Helen McCrory som Polly Gray
 Ned Dennehy som Charlie Strong
 Finn Cole som Michael Gray
 Natasha O'Keeffe som Lizzie Stark
 Ian Peck som Curly
 Harry Kirton som Finn Shelby
 Packy Lee som Johnny Dogs
 Joe Cole som John Shelby
 Annabelle Wallace som Grace Burgess
 Kate Phillips som Linda Shelby
 Aimee-Ffion Edwards som Esme Shelby
 Tony Pitts som sersjant Moss
 Benjamin Zephaniah som Jeremiah Jesus
 Tom Hardy som Alfie Solomons
 Jordan Bolger som Isaiah Jesus
 Sam Neill som Inspektør Chester Campbell
 Anya Taylor-Joy som Gina Gray
 Sam Claflin som Oswald Mosley
 Daryl McCormack som Isaiah Jesus
 Aidan Gillen som Aberama Gold
 Charlie Murphy som Jessie Eden
 Pauline Turner som Frances
 Dave Simon som offiser Mulchay
 Jensen Clarke som Charles Shelby

Referanser

Eksterne lenker 
 

Britiske krimserier
Britiske dramaserier
Britiske TV-serier fra 2010-årene
TV-produksjoner på BBC
Deadpool (film)

Deadpool er en amerikansk superheltfilm fra 2016 basert på karakteren med samme navn fra Marvel Comics. Det er den åttende filmen i filmserien om X-Men, og er regissert av Tim Miller. Manuset er skrevet av Rhett Reese og Paul Wernick. Filmen medvirker Ryan Reynolds, Morena Baccarin, Ed Skrein, T. J. Miller, Gina Carano, Leslie Uggams, Brianna Hildebrand og Stefan Kapicic.

New Line Cinema startet utviklingen av filmen i 2004, men filmstudioet mistet interessen og 20th Century Fox overtok i 2005. Etter Reynolds opptreden som Deadpool i X-Men Origins: Wolverine fikk Rhett Reese og Paul Wernick oppgaven med å skrive manuskriptet, med Lauren Shuler Donner som produsent.

Den ble etterfulgt av Deadpool 2 (2018) og er ellers den åttende i filmserien om X-Men.

Handling 
Wade Wilson ble offer for et eksperiment som gjorde at han fikk akselererte helbredende evner, og adapterer alter egoet Deadpool for å ta opp jakten på mannen som nesten ødela livet hans, alt med en mørk og vridd sans for humor.

Rolleliste 
 Ryan Reynolds som Wade Wilson/Deadpool
En leiesoldat som blir utsatt for mutasjon i et forsøk på å få kurert kreft. Forsøket medfører ekstreme helbredende evner, men store overfladiske arr på kroppen.
 Morena Baccarin som Vanessa Carlysle/Copycat
 Ed Skrein som Francis Freeman/Ajax
 T.J. Miller som Weasel
 Gina Carano som Angel Dust
 Stefan Kapicic som Piotr Rasputin/Colossus
 Brianna Hildebrand som Ellie Phimister/Negasonic Teenage Warhead

Mottakelse

Kino 
Deadpool har spilt inn i overkant av 6,25 milliarder kroner noe som gjør den til den sjette mest innbringende filmen fra Marvel Comics. Filmen er per 11. mai 2016 den mest sette filmen på norsk kino i 2016 med 311 788 besøkende.

Anmeldelser 
Rotten Tomatoes gir filmen en vurdering på 83% basert på 258 anmeldelser, med en oppsummeringen - «Rask, morsom og hensynsløs. Deadpool bryter ned den typiske formelen for superheltfilmer med et veldig underholdende, og lite familievennlig resultat.»

Birger Vestmo i Filmpolitiet på NRK P3 mente at filmen er «rasende morsom underholdning for alle over 15 år» og kalte den for et friskt pust med bitende sjangersatire.

Referanser

Eksterne lenker 
 
 

Filmer fra 2016
Actionfilmer fra USA
Eventyrfilmer fra USA
Superheltfilmer fra USA
Filmer basert på Marvel Comics
Engelskspråklige filmer
Allegiant: Part 1

Allegiant: Part 1 er en amerikansk science fiction- og eventyrfilm fra 2016. Filmen er regissert av Robert Schwentke og har Shailene Woodley i hovedrollen som Beatris "Tris" Prior. Theo James, Octavia Spencer, Ray Stevenson, Zoë Kravitz, Miles Teller, Ansel Elgort, Naomi Watts og Jeff Daniels spiller også viktige roller.

Om filmen 
Filmen er basert på boken Allegiant av Veronica Roth, som er den tredje i Divergent-serien. Den er også den tredje filmen av fire i filmserien, etter Divergent (2014) og Insurgent (2015), og før Allegiant: Part 2 (2017). Allegiant: Part 1 hadde kinopremiere i 18. mars 2016 i USA.

Handlingsreferat 
Evelyn forbyr enhver borger å forlate Chicago, og kunngjør at alle erudittiske medlemmer som var involvert i det forrige kupp-forsøket, skal stilles for retten og henrettes hvis de blir funnet skyldige. Tris og Four redder Caleb fra henrettelse, og forsøker å flykte over muren sammen med Tori, Peter og Christina. Gruppen blir tatt i bakhold av Edgar, som dreper Tori. Men de andre unnslipper og kommer seg over veggen. Imidlertid blir de oppdaget av soldater som tar gruppen til Bureau of Genetic Welfare, en by med avansert teknologi som er skjult. 

Gruppen får vite at FN for mange år siden mente at samfunnets problemer var forårsaket av "ødelagte gener" og for å skape et bedre samfunn begynte de å endre folks gener. Dette førte til slutt til "Renhetskrigene" og ødeleggelsen av det meste av jordkloden. For å snu ødeleggelsen ble det satt opp en rekke "eksperimenter" i forsøk på å reparere feilen, for eksempel å etablerte isolerte byer over hel verden.

Tris og Four blir testet av Matthew og Nita for å verifisere og studere dem. Tris viser seg å være 100 % genetisk ren, men Four sin genetiske struktur indikerer at hans gener er skadd. Tris får et apparat som lar henne se fostermorens minner. Hun ser at moren hennes ble reddet fra en ødemark som barn, før hun meldte seg frivillig til Chicago-eksperimentet. I mellomtiden trener Four og Christina med Nita. De blir med militæret på redningsoppdrag. Men Four mistror myndighetenes intensjoner og tror at de kidnapper barn og gir dem hukommelsestap.

Rolleliste 
 Shailene Woodley som Beatrice "Tris" Prior
 Theo James som Tobias "Four" Eaton
 Naomi Watts som Evelyn Johnson-Eaton
 Jeff Daniels som David
 Octavia Spencer som Johanna Reyes
 Ray Stevenson som Marcus Eaton
 Zoë Kravitz som Christina
 Miles Teller som Peter Hayes
 Ansel Elgort som Caleb Prior
 Keiynan Lonsdale som Uriah Pedrad
 Maggie Q som Tori Wu
 Bill Skarsgård som Matthew
 Nadia Hilker som Juanita
 Jonny Weston som Edgar
 Emjay Anthony som Hector
 Courtney Hope som Anna

Eksterne lenker 
 
 

Filmer fra 2016
Science fiction-filmer fra USA
Eventyrfilmer fra USA
Filmer basert på bøker
Engelskspråklige filmer
Dystopiske filmer
Oppfølgerfilmer
Postapokalyptiske filmer
Jeddah Tower

Jeddah Tower (arabisk: برج جدة‎‎), tidligere Kingdom Tower og Mile-High Tower, er en skyskraper under bygging i Jidda i Saudi-Arabia. På grunn av utsettelser er det ukjent når skyskraperen vil stå ferdig. Når den står ferdig vil den bære tittelen for verdens høyeste byggverk, 1000 meter høy. Dette vil bli den aller første bygningen i verden til å nå 1000 meters merket. Bygningen skal etter planen ha 200 etasjer totalt. Byggingen av skyskraperen startet i 2013.

Eksterne lenker 
 

Skyskrapere
Saudi-Arabia
Provinsen Mekka
Alfred Deller

Alfred George Deller (1912–1979) var en engelsk kontratenor og en av pionerene i gjeninnføringen av kontratenorer for framføring av renessanse- og barokkmusikk på 1900-tallet.

Liv og virke 
Alfred Deller var først guttesopran, senere utviklet en kontraalt-teknikk og sang i korene ved Canterburykatedralen og St. Pauls katedral. Sin første soloopptreden hadde han i London 1948.

Dellers første satsningsområde var engelsk barokkmusikk. Rundt 1950 grunnla han , et vokal- og instrumentalensemble som spesialiserte seg på tidsriktig framføring av engelsk tidligmusikk. Ensemblet turnerte i mer enn tjue år og fikk stor suksess med sine tolkninger av engelsk renessansemusikk, operaer av Händel, musikk av  Bach, Purcell, Dowland, og også folkesanger.

Måten Deller framførte sanger med luttakkompagnement på, med mye rubato og improvisert ornamentikk, var i hans tid radikal og kontroversiell, men ble senere normen for tidsriktig framføring av engelske ayres, franske airs de coeur og italienske sanger med luttakkompagnement.

Deller var den første kontratenoren på 1900-tallet som opptrådte som solist, og har en stor del av æren for at kontratenorer i dag har en viktig rolle i tidligmusikken.

Referanser 

 Alfred Deller (Counter-tenor), bach-cantatas.com. Lest 7. juli 2017.
 Pierre-F. Roberge: Alfred Deller (1912-1979) - A discography, medieval.org. Lest 7. juli 2017.

Eksterne lenker   
 

Kontratenorer
The Great Wall

The Great Wall er en amerikansk-kinesisk mystisk sci-fi-actionthriller fra 2016. Filmen er regissert av Yimou Zhang, skrevet av Tony Gilroy, og har Matt Damon og Andy Lau i hovedrollene.

Handling 
Satt til det 15. århundre i Kina, hvor handlingen sentrerer seg på mysteriet rundt det å bygge Den kinesiske mur mens enorme mytiske skapninger angriper jorden.

Rolleliste 
 Matt Damon
 Andy Lau
 Pedro Pascal
 Willem Dafoe
 Jing Tian
 Zhang Hanyu
 Peng Yuyan
 Luhan
 Lin Gengxin
 Ryan Cheng
 Chen Xuedong
 Huang Xuan
 Wang Junkai
 Yu Xintian
 Liu Qiong
 Emma Wu
 Yang Mi
 Mackenzie Foy

Eksterne lenker 
 

Filmer fra 2016
Actionfilmer fra USA
Science fiction-filmer fra USA
Thrillerfilmer fra USA
Kinesiske actionfilmer
Engelskspråklige filmer
Kinesiskspråklige filmer
Kinesiske science fiction-filmer
Kinesiske thrillerfilmer
Grimsby (film)

Grimsby er en amerikansk-britisk komedie fra 2016. Filmen er regissert av Louis Leterrier, og har Sacha Baron Cohen og Mark Strong i hovedrollene

Handling 
"Nobby" har ikke snakket med sin yngre bror Sebastian på 28 år. I løpet av deres år fra hverandre har "Nobby" blitt en alkoholisert fotball-hooligan, og har begynt ett nytt liv sammen med sin kjæreste Dawn (spilt av Rebel Wilson) og deres barn i havnebyen Grimsby. I mellomtiden har broren Sebastian (spilt av Mark Strong) blitt en av MI6s beste og mest erfarne agenter. Etter å ha gjennomført et avhør, kommer Sebastian med informasjon om filantrop Rhonda George (spilt av Penélope Cruz) som skal arrangere ett opplegg for en veldedig organisasjon kalt WorldCure, som er et potensielt mål for et leiemord.

Nobbys venner ved en pub oppdager også at broren hans skal være til stede ved WorldCure, og de overbeviser Nobby om å reise dit og få kontakt med broren sin på nytt. Ved arrangementet får Sebastian øye på en leiemorder, Pavel Lukashenko (spilt av Scott Adkins) som planlegger å myrde Rhonda med en pistol forkledd som et videokamera. Men akkurat i det Sebastian forbereder seg på å ødelegge kameraet og forhindre mordet, ser Nobby broren sin og forsøker å gi ham en klem. Det oppstår forviklinger, og brødrene havner snart på flukt fra både britiske myndigheter og en rekke andre kriminelle.

Rolleliste 
 Sacha Baron Cohen
 Mark Strong
 Isla Fisher
 Penélope Cruz
 Rebel Wilson
 Annabelle Wallis
 Ian McShane
 Gabourey Sidibe
 David Harewood
 Scott Adkins
 Tamsin Egerton som Carla
 Sam Hazeldine
 Johnny Vegas

Eksterne lenker 
 

Filmer fra 2016
Filmkomedier fra USA
Britiske filmkomedier
Spionfilmer
Engelskspråklige filmer
Tom Scott

Tom Scott (født 17. oktober 1984) er en britisk komiker, programmerer og programleder i TV-programmet Gadget Geeks på Sky One.

I 2004 laget Scott en nettside med en parodi på den britiske katastroferesponsens prosedyrer og inkluderte en seksjon som forklarte hva man skulle gjøre ved en zombie-apokalypse. GICS Operations Web Team svarte ved å kreve at nettsiden skulle bli tatt ned.

Andre webhumor-relaterte ting Scott har lagd inkluderer «Evil», en webapplikasjon som avslører telefonnumre til Facebookbrukere, «Tweleted», som lar en se meldinger som blir slettet fra Twitter og «What's Osama bin Watchin?», som blander sammen et blide av Osama bin Laden med internettmem-videoer fra YouTube, som for eksempel sangen Friday. I 2012 slapp Scott ut «Klouchebag», en satire av vurderingssiden Klout som vurderer sosiale media.

Scott har også en populær YouTube-kanal med over 3 millioner abonnenter. Scott blir også sett i flere videoer fra YouTube-kanalen Computerphile.

Han var også den britiske organisatoren av International Talk Like a Pirate Day, og kledde seg ut som «Mad Cap'n Tom» og stilte slik som studentunionspresident ved universitetet i York.

I 2008 vant radioshowet hans «The Technical Difficulties» (på norsk: De tekniske vanskelighetene) Kevin Greeningprisen.

I 2010, etter hans involvering i piratrelatert humor, stilte Scott som parlamentsmedlem som «Mad Cap'n Tom» i byene London og Westminister som en vitsekandidat, og ga løfter om å senke skatter på rom, få skoler til å utdanne elever i «sverdkunst og bruk av pistoler», og å legge en 50 % høyere skatt på Cheryl Coles MP3er. Han beskrev sin sjanse for å vinne som «Like stor som en snøballs sjanse i helvete». Han fikk 84 stemmer, 0,2 % av de totale stemmene.

I 2014, grunnla Scott sammen med Matt Gray Emojli, en meldingsapplikasjon som bare kan bruke emoji, basert på applikasjonen Yo. Den ble beskrevet som «en intern spøk som ble virkelighet».

Referanser

Eksterne lenker 
 
 
 

Britiske komikere
britiske programmerere
Spiskammer

Et spiskammer er et kott til å oppbevare matvarer i. Det var utbredt i boliger før utbredelsen av kjøleskapet. Det hadde sin faste plassering i husets nordøstre hjørne, hvor solen ikke får varmet opp veggene om sommeren, og med lufteventil direkte gjennom veggen i skyggen. De eldre spiskamrene var som regel store nok til å gå inn i og hadde veggfaste hyller.

Se også
 Penteri
 Kabysse

Referanser

Rom
Mælafoss kraftverk

Mælafoss kraftverk er et vannkraftverk i Stjørdal kommune i Trøndelag.

Det er et elvekraftverk som utnytter et fall i Mælaselva på 38 meter.

Installert effekt er 940 kW fra en francisturbin. Årsproduksjon er 4,3 GWh.

Kraftverket ble bygget i 1918 og fikk etterhvert installert 3 aggregater. Etter 61 års drift brant den siste generatoren, og kraftverket ble nedlagt.

I 1985 ble kraftverket ombygd og tatt i bruk igjen.

I 2016 ble det solgt fra NTE til finske SV Vattenkraft og Bekk og Strøm.

Referanser

Kilder
 
 NVE vannkraftdatabase
 Bekk og Strøm
Opprusting og utvidelse - Mælafoss og Skulbørstadfoss
 Småkraftforeninga: Bekk og Strøm kjøper 7 NTE-kraftverk

Småkraftverk i Trøndelag
Kraftverk i Stjørdal
Bekk og Strøm
Kraftverk etablert i 1918
Kraftverk etablert i 1985
Jungelboken (2016)

Jungelboken (originaltittel The Jungle Book) er en amerikansk eventyrfilm fra 2016. Filmen er regissert av Jon Favreau og skrevet av Justin Marks, og produsert av Walt Disney Pictures. Den har Neel Sethi, Bill Murray, Ben Kingsley, Idris Elba, Scarlett Johansson, Lupita Nyong'o, Giancarlo Esposito og Christopher Walken i hovedrollene.

Om filmen 
Filmen er basert på Rudyard Kiplings barnebok Jungelboken. Den hadde kinopremiere i USA og Norge 15. april 2016.

Handling 
Etter at Mowgli blir foreldreløs, oppdras han av en flokk ulver. En dag oppstår imidlertid et dilemma, og han må ut på en reise hjulpet av bjørnen Baloo og panteren Bagheera.

Rolleliste 
 Neel Sethi som Mowgli
 Bill Murray som Baloo
 Ben Kingsley som Bagheera
 Idris Elba som Shere Khan
 Scarlett Johansson som Kaa
 Lupita Nyong'o som Raksha
 Giancarlo Esposito som Akela
 Christopher Walken som Kong Louie
 Emjay Anthony som Gray

Eksterne lenker 
 
 

Filmer fra 2016
Eventyrfilmer fra USA
Fantasyfilmer fra USA
Filmer basert på bøker
Engelskspråklige filmer
Filmer basert på verk av Rudyard Kipling
Filmer lagt til jungelområder
Kenneth Aspestrand

Kenneth Aspestrand (født 1972) er en norsk trickskyter med hagle. Han har drevet aktivt siden 1999 og trener på en privat skytebane i Aremark.

I 2018 vant Aspestrand NM-gull i pokergrenen 8-game under NM i Dublin.

Meritter 
 Gjeldende verdensrekord for 9 leirduer på 1,88 sekunder.
 Gjeldende verdensrekord for 7 leirduer skutt opp ned.
 21 medaljer i norske mesterskap, inkludert en kongepokal.
 Bronse fra europamesterskap
 Gull og sølv i nordisk mesterskap

Referanser

Eksterne lenker 
 

Norske pokerspillere
Norske skyttere
Norgesmestere
Nordiske mestere
Kongepokalvinnere i skytesport
Grøtte skole

Grøtte skole er en skole i Orkland kommune i Trøndelag. Grøtte ligger på Fannrem, og er en 1-10-skole, det vil si barne- og ungdomsskole. 

Den har egen svømmehall. Grøtte skole fikk nytt lokale for barneskolen i 2013. Ungdomsskolen fikk nytt lokale i 2014.

Eksterne lenker
 Skolens nettsider

Barne- og ungdomsskoler i Trøndelag
Utdanning i Orkland